OʻZBEKISTON RESPUBLIKASI FUQAROLARINI TOShKENT ShAHRI VA TOShKENT VILOYATIDA DOIMIY PROPISKA QILISh TARTIBI TOʻGʻRISIDAGI YOʻRIQNOMANI TASDIQLASh HAQIDA
(order, 2020-07-17)

“Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonuniga (Oʻzbekiston Respublikasi qonun hujjatlari toʻplami, 2011-yil, 37-son, 375-modda) va Oʻzbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga (Oʻzbekiston Respublikasi qonun hujjatlari toʻplami, 2012-yil, 16-son, 179-modda) muvofiq buyuraman: 1. Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish tartibi toʻgʻrisidagi yoʻriqnoma ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Mazkur Yoʻriqnoma “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonuniga (Oʻzbekiston Respublikasi qonun hujjatlari toʻplami, 2011-y., 37-son, 375-modda) (keyingi oʻrinlarda Qonun deb yuritiladi) va Oʻzbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga (Oʻzbekiston Respublikasi qonun hujjatlari toʻplami, 2012-yil, 16-son, 179-modda) (keyingi oʻrinlarda Qaror deb yuritiladi) muvofiq Oʻzbekiston Respublikasi fuqarolarini (keyingi oʻrinlarda fuqarolar deb yuritiladi) Toshkent shahri va Toshkent viloyatida doimiy propiska qilish tartibini belgilab beradi. 2. Doimiy propiska qilish ichki ishlar organlari (keyingi oʻrinlarda IIO deb yuritiladi) tomonidan amalga oshiriladi hamda jamoat xavfsizligini taʼminlash va huquqbuzarlikning oldini olish, shuningdek aholi migratsiyasini hisobga olish maqsadida fuqaroning Toshkent shahri va Toshkent viloyati hududining muayyan joyida yashashi faktini aniqlashni nazarda tutadi. Doimiy propiskaga ega boʻlish uchun fuqarolar davlat xizmatlari koʻrsatishning soddalashtirilgan tartibini taʼminlaydigan elektron tizim orqali murojaat qilishlari mumkin. 3. Fuqarolarni doimiy propiska qilish Qonun bilan tasdiqlangan Roʻyxatga (keyingi oʻrinlarda Roʻyxat deb yuritiladi) hamda Qarorga muvofiq amalga oshiriladi. Roʻyxatda nazarda tutilmagan shaxslar toifasi Toshkent shahrida va Toshkent viloyatida doimiy propiska qilinmaydi. Muqaddam Toshkent shahri va Toshkent viloyati hokimliklari huzuridagi maxsus komissiyalar tomonidan berilgan ruxsatnomalar asosida 2012-yil 15-martga qadar uy-joy olgan, biroq turli sabablarga koʻra propiska qilinmagan fuqarolar Roʻyxatning 1-bandiga asosan doimiy propiska qilinadi. 4. Qonun kuchga kirgunga qadar, yaʼni 2011-yil 15-sentabrgacha oldi-sotdi, hadya, ayirboshlash shartnomalari asosida, qonun hujjatlariga muvofiq meros va xususiylashtirish asosida, sud qaroriga koʻra, shuningdek Vazirlar Mahkamasining 2012-yil 16-fevraldagi 41-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi boʻyicha hisobga olish tartibi toʻgʻrisidagi nizomga hamda mazkur Yoʻriqnomaga muvofiq uy-joy olgan fuqarolar Roʻyxatning 1-bandiga asosan propiska qilinadi; Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati tuman (shahar) ichki ishlar boshqarmasi (boʻlimi)ning (keyingi oʻrinlarda TShIIB deb yuritiladi) Migratsiya va fuqarolikni rasmiylashtirish boʻlimiga (keyingi oʻrinlarda MvaFRB deb yuritiladi) quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; Oʻzbekiston Respublikasi fuqarosi pasporti (keyingi oʻrinlarda pasport deb yuritiladi); kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. Roʻyxatning 1 va 8-bandlari asosida Toshkent shahrida va Toshkent viloyatida doimiy propiska qilingan fuqarolarning qarindoshlari Roʻyxatning 2-bandi asosida doimiy propiska qilinadi. 5. Qonun kuchga kirgunga qadar, yaʼni 2011-yil 15-sentabrgacha doimiy propiska qilingan shaxslarning toʻgʻri shajara boʻyicha birinchi va ikkinchi darajali qarindoshlari ularning turar joy maydoniga Roʻyxatning 2-bandi boʻyicha doimiy propiska qilinadi; Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi; mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. Voyaga yetmagan shaxsning xususiy mulki boʻlgan uy-joy maydoniga uning qarindoshlarini doimiy propiska qilish uning ota-onasining yoki vasiyning (homiyning) roziligi asosida hal etiladi. 6. Roʻyxatning 3-bandiga muvofiq vasiylik va homiylikdagi shaxslar — vasiy (homiy) doimiy propiska qilingan uy-joy maydoniga doimiy propiska qilinadi. Tarbiyalash, davolash va boshqa muassasalardagi yetim bolalar, ota-onalarining qarovisiz qolgan bolalar, shuningdek qariyalar uylaridagi shaxslar koʻrsatib oʻtilgan muassasalar tomonidan berilgan turar joyga Roʻyxatning 3-bandi boʻyicha doimiy propiska qilinadi; Vasiylik va homiylikdagi shaxsning vasiysi (homiysi) boʻlgan fuqaro Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; vasiylikdagi (homiylikdagi) fuqaroning tugʻilganlik toʻgʻrisidagi guvohnomasi, shuningdek vasiylik yoki homiylikni tasdiqlovchi hujjatlar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. Vazirlar Mahkamasining 2014-yil 22-sentabrdagi 269-son qarori bilan tasdiqlangan Oʻzbekiston Respublikasida vasiylik va homiylik toʻgʻrisidagi nizomga muvofiq vasiylik va homiylik tuman yoki shahar hokimining qarori bilan belgilanadi. Vasiylik va homiylik vasiy yoki homiy tayinlanishga muhtoj boʻlgan shaxs yashayotgan joyda, agar shaxsning muayyan yashash joyi boʻlmasa, vasiy yoki homiy yashayotgan joyda belgilanadi; Oʻzbekiston Respublikasi Fuqarolik kodeksiga (Oʻzbekiston Respublikasi Oliy Majlisining Axborotnomasi, 1996-y., 2-songa ilova) muvofiq vasiylik oʻn toʻrt yoshga toʻlmagan voyaga yetmaganlarga hamda sud tomonidan muomalaga layoqatsiz deb topilgan fuqarolarga belgilanadi. Homiylik oʻn toʻrt yoshdan oʻn sakkiz yoshgacha boʻlgan voyaga yetmaganlarga hamda sud tomonidan muomala layoqati cheklangan deb topilgan fuqarolarga belgilanadi. Qonunga muvofiq Toshkent shahri va Toshkent viloyatida doimiy propiska qilingan vasiylikdagi (homiylikdagi) fuqarolarning qarindoshlari Toshkent shahri va Toshkent viloyatida doimiy propiska qilinmaydi. Vasiylikdagi (homiylikdagi) fuqarolar Oʻzbekiston Respublikasining boshqa mintaqasida istiqomat qiladigan fuqarolar bilan nikohdan oʻtgan hollarda, ushbu fuqarolarning Toshkent shahri va Toshkent viloyatida doimiy propiska qilinishi Roʻyxatning 5-bandiga muvofiq hal etiladi. 7. Roʻyxatning 4-bandiga muvofiq ota-onasi boʻlmagan voyaga yetmagan tugʻishgan aka-uka va opa-singillar, shuningdek mehnatga qobiliyatsiz boʻlgan hamda oʻz oilasi (eri (xotini) va farzandlari) boʻlmagan voyaga yetgan tugʻishgan aka-uka va opa-singillar — oʻzlarining tugʻishgan aka-uka yoki opa-singillari doimiy propiska qilingan uy-joy maydoniga propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; tugʻilganlik toʻgʻrisidagi guvohnomalari (nusxalari olinib, asli qaytariladi); ota-onasining oʻlimi haqidagi guvohnoma yoki ota-onasini oʻlgan deb eʼlon qilish haqidagi sudning hal qiluv qarori nusxasi; mehnatga qobiliyatsiz boʻlgan hamda oʻz oilasi (eri (xotini) va farzandlari) boʻlmagan voyaga yetgan tugʻishgan aka-uka va opa-singillar — oxirgi yashash joyidan oilaviy ahvoli toʻgʻrisida FHDY organining maʼlumotnomasi; vasiylik (homiylik)ni tasdiqlovchi hujjatlar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. Quyidagi voyaga yetgan fuqarolar mehnatga qobiliyatsiz deb hisoblanadi: bolalikdan nogironlar; oltmish yoshga toʻlgan erkaklar va ellik besh yoshga toʻlgan ayollar; belgilangan tartibda birinchi va ikkinchi guruh nogironi deb topilgan fuqarolar. Ushbu fuqarolar tomonidan tibbiy mehnat ekspert komissiyasi bergan maʼlumotnoma taqdim etiladi. Fuqarolardan mazkur Yoʻriqnomaning 2-ilovasiga muvofiq shaklda uning oilasi (eri (xotini), ota-onasi, shuningdek farzandlari yoʻqligi toʻgʻrisida) tilxat olinadi. 8. Roʻyxatning 5-bandiga muvofiq er (xotin) — xotini (eri) doimiy propiska qilingan uy-joy maydoniga, basharti kamida bir yil birgalikda yashayotgan boʻlsa, doimiy propiska qilinadi. Toshkent shahrida yoki Toshkent viloyatida doimiy propiska qilinganidan soʻng bir yil ichida nikoh bekor qilingan taqdirda, er (xotin) Toshkent shahrida yoki Toshkent viloyatida olingan doimiy propiskani yoʻqotadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. Roʻyxatning 5-bandi asosida doimiy propiska qilinadigan fuqarolarning oldingi nikohidan yoki nikohsiz tugʻilgan farzandlari (oʻz oilasiga ega boʻlmagan) Roʻyxatning 2-bandi boʻyicha doimiy propiska qilinadilar; Nikohi xorijiy davlatda qayd etilgan fuqarolar Konsul tomonidan hujjatlarni qonunlashtirish toʻgʻrisida yoʻriqnoma (roʻyxat raqami 313, 1997-yil 12-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1997-y., 5 (11)-son) talablari asosida qonunlashtirilgan yoki Xorijiy rasmiy hujjatlarni legallashtirish talabini bekor qiluvchi Konvensiya (Gaaga, 1961-yil 5-oktabr) talablariga muvofiq apostil belgisi qoʻyilgan nikoh tuzilganligi toʻgʻrisida guvohnomani taqdim etadi. “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiyaga (1993-yil 22-yanvar, Minsk) aʼzo davlatlarda nikohi qayd etilgan fuqarolar tomonidan ushbu davlatlar qonunchiligi talablari asosida tasdiqlangan nikoh tuzilganligi toʻgʻrisida guvohnoma taqdim etilishi mumkin. Oʻzbekiston Respublikasi bilan rasmiy hujjatlarni legallashtirish talabini bekor qiluvchi ikki tomonlama xalqaro shartnoma tuzilgan davlatlar hududida nikohi qayd etilgan fuqarolar tomonidan taqdim etiladigan nikoh tuzilganligi toʻgʻrisidagi guvohnomaga konsullik qonunlashtirilishi yoki apostil belgisini qoʻyish talab etilmaydi. 9. Roʻyxatning 6-bandiga muvofiq Toshkent shahrida doimiy propiskaga ega boʻlgan fuqarolar — ular Toshkent shahri yoki Toshkent viloyatida boshqa manzil boʻyicha doimiy propiska qilinish masalasi yuzasidan murojaat etgan taqdirda, doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. 10. Roʻyxatning 7-bandiga muvofiq Toshkent viloyatida doimiy propiskaga ega boʻlgan fuqarolar — ular Toshkent viloyatida boshqa manzil boʻyicha doimiy propiska qilinish masalasi yuzasidan murojaat etgan taqdirda, doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. 11. Roʻyxatning 8-bandiga muvofiq ilgari Toshkent shahri va Toshkent viloyatida doimiy propiska qilingan fuqarolar — oʻqishni, ishni, uzoq muddatli xizmat safarini tugatganidan, shuningdek ozodlikdan mahrum etish muassasalaridan ozod etilganidan keyin doimiy yashash uchun tegishincha Toshkent shahriga va Toshkent viloyatiga qaytib kelganida, doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; ozodlikdan mahrum etish muassasasidan ozod qilinganligi toʻgʻrisida maʼlumotnoma; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); ishga, uzoq muddatli xizmat safariga yuborish toʻgʻrisidagi hujjatlarning kadrlar boʻlimi tomonidan tasdiqlangan nusxalari, diplom (nusxasi olinib, asli qaytariladi), shuningdek oʻqishni koʻchirganda yoki oʻqishdan chetlashtirilganda, bu haqda oʻquv muassasasining maʼlumotnomasi; davlat boji toʻlanganligi toʻgʻrisidagi kvitansiya. 12. Roʻyxatning 8-bandiga kiradigan fuqarolar Toshkent shahri yoki Toshkent viloyatida turar joyga, doimiy propiskaga ega boʻlmagan holda IIO tomonidan rasmiy aloqa yoʻllari orqali tegishli davlat notarial idorasiga yuboriladigan mazkur Yoʻriqnomaning 4-ilovasiga muvofiq shakldagi doimiy propiska qilish huquqi toʻgʻrisidagi maʼlumotnoma asosida turar joy sotib olish huquqiga ega. Bu haqda mazkur Yoʻriqnomaning 5-ilovasiga muvofiq shaklda ariza beruvchiga maʼlum qilinadi. Roʻyxatning 8-bandiga kiradigan fuqarolar turar joy sotib olgandan keyin TShIIB MvaFRBga mazkur Yoʻriqnomaning 11-bandida koʻrsatilgan hujjatlarni taqdim etadi, bundan uy-joy mulkdorining (mulkdorlarining) turar joy maydoni berishi toʻgʻrisida arizasi (roziligi) mustasno. 13. Roʻyxatning 9-bandiga muvofiq Oʻzbekiston Respublikasi Oliy Majlisining palatalari, Oʻzbekiston Respublikasi Prezidenti, Oʻzbekiston Respublikasi Vazirlar Mahkamasi tomonidan yoxud Oʻzbekiston Respublikasi Prezidenti bilan kelishilgan holda lavozimlarga saylangan, tayinlangan, tasdiqlangan fuqarolar, shuningdek ularning oila aʼzolari (eri, xotini, shuningdek ularning oʻz oilasi boʻlmagan farzandlari) — mazkur fuqarolar lavozimda turadigan davrga doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); Oʻzbekiston Respublikasi Prezidenti Administratsiyasi rahbari, Oʻzbekiston Respublikasi Prezidenti maslahatchilari, Oʻzbekiston Respublikasi Prezidenti Administratsiyasi Moliya-xoʻjalik departamenti rahbari, Oʻzbekiston Respublikasi Oliy Majlisi Senati Raisi va Qonunchilik palatasi Spikeri (ular joyida boʻlmaganda — ularning oʻrinbosarlari), shuningdek tegishli ravishda Oʻzbekiston Respublikasi Bosh vazirining oʻrinbosarlari va Oʻzbekiston Respublikasi Vazirlar Mahkamasi Apparatining boshqaruvchisi tomonidan imzolangan Toshkent shahrida va Toshkent viloyatida doimiy propiska qilish toʻgʻrisidagi iltimosnoma; davlat boji toʻlanganligi toʻgʻrisidagi kvitansiya. 14. Roʻyxatning 10-bandiga koʻra qonun hujjatlariga muvofiq davlat hokimiyatining vakillik organlariga saylangan fuqarolar, shuningdek ularning oila aʼzolari (eri, xotini, shuningdek ularning oʻz oilasi boʻlmagan farzandlari) — mazkur fuqarolar lavozimda turadigan davrga doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); davlat boji toʻlanganligi toʻgʻrisidagi kvitansiya. 15. Roʻyxatning 11-bandiga muvofiq davlat hokimiyati organlariga, davlat va xoʻjalik boshqaruvi organlariga, respublika ahamiyatiga molik boshqa davlat tashkilotlariga ishga taklif etilayotgan yuqori malakali mutaxassislar, tor ixtisoslikdagi mutaxassislar tegishli organ yoki tashkilot rahbarining iltimosnomasiga koʻra, shuningdek ularning oila aʼzolari (eri, xotini, shuningdek ularning oʻz oilasi boʻlmagan farzandlari) — mazkur fuqarolar lavozimda turadigan davrga doimiy propiska qilinadi. Mazkur bandning birinchi xatboshisida koʻrsatilgan fuqarolar Toshkent shahri yoki Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); davlat hokimiyati organi, davlat va xoʻjalik boshqaruvi organi, respublika ahamiyatiga molik boshqa davlat tashkiloti rahbarining mazkur Yoʻriqnomaning 6-ilovasiga muvofiq shaklda ishga taklif etilayotgan fuqaroning (yuqori malakali mutaxassis yoki tor ixtisoslikdagi mutaxassis) ishonchliligi kafolati bilan birgalikda iltimosnomasi. Bunda mazkur Yoʻriqnoma maqsadlari uchun respublika ahamiyatiga molik davlat tashkilotlari deganda ularni tashkil etish, qayta tashkil etish va tugatish masalalari qonun hujjatlari, Oʻzbekiston Respublikasi Prezidentining va Oʻzbekiston Respublikasi Vazirlar Mahkamasining hujjatlari bilan tartibga solinadigan davlat tashkilotlari tushuniladi; Fuqaro Davlat xavfsizlik xizmati, prokuratura, Ichki ishlar vazirligi yoki adliya organlariga ishga qabul qilingan yoki oʻtkazilgan taqdirda ishga qabul qilinayotgan shaxsni (xodimni) doimiy propiska qilish toʻgʻrisidagi iltimosnoma (ishonchliligi kafolatlangan holda) koʻrsatib oʻtilgan organlar rahbarlarining oʻrinbosarlari tomonidan ham imzolanishi mumkin.; davlat boji toʻlanganligi toʻgʻrisidagi kvitansiya. 16. Roʻyxatning 12-bandiga muvofiq Oʻzbekiston Respublikasi Prezidentining 2007-yil 14-sentabrdagi PQ–694-sonli qarori bilan tasdiqlangan Oʻzbekiston Respublikasi Qurolli Kuchlarining harbiy xizmatchilarini uy-joy bilan taʼminlash tartibi toʻgʻrisidagi nizomga muvofiq uy-joy bilan taʼminlangan harbiy xizmatchilar, shuningdek ularning oila aʼzolari (eri, xotini, shuningdek ularning oʻz oilasi boʻlmagan farzandlari) doimiy propiska qilinadi. Yuqorida koʻrsatilgan fuqarolar Toshkent shahri va Toshkent viloyati TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq ariza; pasport; kontrakt boʻyicha harbiy xizmatchining yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); uy-joy hujjatlarining asl nusxasi (nusxalari olinib, asli qaytariladi); uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi yoki bolalar tugʻilganligi toʻgʻrisidagi guvohnomalarning, shuningdek, vasiylik yoki homiylikni tasdiqlaydigan hujjatlar (nusxalari olinib, asli qaytariladi); Oʻzbekiston Respublikasi Prezidentining 2007-yil 14-sentabrdagi PQ–694-son qarori bilan tasdiqlangan Oʻzbekiston Respublikasi Qurolli Kuchlari harbiy xizmatchilarini turar joy bilan taʼminlash tartibi toʻgʻrisidagi nizomga muvofiq harbiy xizmatchi xizmat qilayotgan joydan berilgan turar joy olinganligi toʻgʻrisidagi maʼlumotnoma; davlat boji toʻlanganligi toʻgʻrisidagi kvitansiya. 17. Mazkur Yoʻriqnomaning 11-bandi oʻninchi xatboshisida (diplom nusxasidan tashqari), 13-bandi toʻqqizinchi xatboshisida, 14-bandi sakkizinchi xatboshisida va 15-bandining toʻqqizinchi xatboshisida nazarda tutilgan hujjatlar organlar yoki tashkilotlarning kadrlar xizmati tomonidan rasmiy aloqa yoʻllari (pochta yoki feldyegerlik xizmati) orqali fuqaroning vaqtincha (yoki rejalashtirilayotgan) yashash joyi boʻyicha TShIIB MvaFRBga yuboriladi. Hujjatlarni ariza beruvchining oʻzidan yoki boshqa shaxslardan qabul qilib olish taqiqlanadi. 18. Davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari rahbarlari iltimosnomasi asosida Toshkent shahri yoki Toshkent viloyatida propiskaga ega boʻlgan fuqaro ishdan ozod qilingan, boshqa ishga oʻtgan yoki pensiyaga chiqqan taqdirda, qaror qabul qilingandan keyin ikki kun muddatda fuqaroning oxirgi doimiy propiskadan oʻtgan joydagi TShIIB MvaFRBga xabar beriladi. 19. Davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari rahbarlari bildirishnomasi asosida TShIIB MvaFRB, agar ushbu fuqaroda doimiy propiska uchun boshqa asoslar mavjud boʻlmasa, fuqaroni belgilangan tartibda Toshkent shahri va Toshkent viloyatidan ilgarigi yashash joyiga yoki fuqaroning arizasiga koʻra boshqa mintaqaga propiskadan chiqaradi. Fuqaro Toshkent shahri va Toshkent viloyatidan propiskadan chiqishdan bosh tortgan taqdirda doimiy propiska mazkur Yoʻriqnomaning 7-ilovasiga muvofiq TShIIB boshligʻi tomonidan tasdiqlangan xulosa asosida bekor qilinadi. Organ va tashkilotlar rahbarlari iltimosnomasi asosida Toshkent shahri yoki Toshkent viloyatida doimiy propiskaga ega boʻlgan shaxs, xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan boshqa organ va tashkilotlarga ishga oʻtgan taqdirda, uning propiskasi bekor qilinmaydi. Buning uchun fuqaro bir oy muddat ichida, boshqa organ va tashkilotga oʻtganligi haqida ish joyidan berilgan maʼlumotni TShIIB MvaFRBga taqdim etishi lozim. 20. Roʻyxatning 2 (xotini yoki eri, oʻz oilasiga ega boʻlmagan voyaga yetgan bolalar hamda er-xotinning birgalikdagi va (yoki) ilgarigi nikohidan tugʻilgan yoxud nikohsiz tugʻilgan voyaga yetmagan bolalar, shuningdek farzandlikka olingan bolalar bundan mustasno), 3, 5, 9 — 12-bandlariga muvofiq Toshkent shahri va Toshkent viloyatida doimiy propiska qilingan fuqarolarning qarindoshlari Toshkent shahrida va Toshkent viloyatida doimiy propiska qilinmaydi. 201. Roʻyxatning 9 — 12-bandlari boʻyicha doimiy propiska qilingan fuqarolarning ular bilan bir vaqtda doimiy propiskani rasmiylashtirmagan oila aʼzolarini (eri, xotini, shuningdek oʻz oilasi boʻlmagan farzandlarini) Toshkent shahri va Toshkent viloyatiga doimiy propiska qilish, turar joy maydoni mulkdorining (mulkdorlarining) roziligi bilan tegishli ravishda Roʻyxatning 9 — 12-bandlari boʻyicha amalga oshiriladi. 23. IIOdan doimiy propiska borligi toʻgʻrisidagi maʼlumotnoma olish uchun fuqaro oxirgi yashash joyidagi TShIIB MvaFRBga yozma ariza bilan murojaat qiladi. TShIIB MvaFRB uch kunlik muddatda tegishli maʼlumotnomani beradi. 24. Roʻyxatning 2, 5, 9 — 11-bandlariga muvofiq Toshkent shahri yoki Toshkent viloyatida doimiy propiska qilingan fuqarolar doimiy propiska qilingan (lavozimida turgan) kundan boshlab uch yil oʻtgandan keyin turar joy sotib olgan taqdirda, ular va ular bilan birga Roʻyxatning 2, 5, 9 — 11-bandlariga muvofiq Toshkent shahri yoki Toshkent viloyatida doimiy propiska qilingan fuqarolar ushbu turar joyga Roʻyxatning 1-bandi boʻyicha doimiy propiska qilinadi. 25. Barcha zarur hujjatlar taqdim etilgandan keyin TShIIB MvaFRB tomonidan uch ish kuni mobaynida taqdim etilgan hujjatlarning toʻliqligi va haqiqiyligi tekshiriladi hamda fuqaro Roʻyxatda nazarda tutilgan shaxslar toifasiga muvofiq boʻlgan taqdirda uning pasportiga shtamp qoʻyish va gerbli muhr bilan tasdiqlash orqali doimiy propiska rasmiylashtiriladi. TShIIB MvaFRB rahbari yoki uning oʻrinbosari oʻz rezolyutsiyasida ariza beruvchini Roʻyxatning qaysi bandiga asosan doimiy propiskaga qoʻyish zarurligini yoki rad javobi berish sababini koʻrsatadi. 26. Bir vaqtning oʻzida propiska shtampi sanasi koʻrsatilgan holda uy daftariga yoki xonadon kartochkasiga hamda fuqaroning arizasiga qoʻyiladi va propiskani rasmiylashtirgan xodim tomonidan imzolanadi. Vasiylik (homiylik) belgilangan fuqarolarga Qoraqalpogʻiston Respublikasi, viloyatlar va Toshkent shahri prokuraturasiga vasiylik (homiylik) belgilash toʻgʻrisidagi qarorning qonuniyligini oʻrganish uchun soʻrovnoma yuboriladi. Doimiy propiskasi boʻlgan fuqarolarning pasportiga, shuningdek Roʻyxatning 1, 4, 6, 7 va 8-bandlariga muvofiq Toshkent shahri va Toshkent viloyatida doimiy propiska qilingan fuqarolar pasportiga mazkur Yoʻriqnomaning 8-ilovasiga muvofiq shtamp qoʻyiladi. Roʻyxatning 2, 3, 5, 9 — 12-bandlariga muvofiq Toshkent shahri va Toshkent viloyatida doimiy propiska qilingan fuqarolar uchun ularning pasportlariga va boshqa hujjatlariga mazkur Yoʻriqnomaning 9-ilovasiga muvofiq shtamp qoʻyiladi. Pasport olinganda, almashtirilganda yoki Roʻyxatga muvofiq Toshkent shahri va Toshkent viloyatida doimiy propiska qilingan fuqaro qayta propiska qilinganda, mazkur Yoʻriqnomaning 8 yoki 9-ilovalariga muvofiq tegishli shtamp qoʻyiladi. 27. Boshqa mintaqalardan kelgan voyaga yetmaganlarni doimiy propiska qilish ular qayd qilingan ota-onalarining, vasiy (homiy)larining joʻnab ketish varaqalarining nusxasi asosida, ota-onalarisiz kelgan hollarda esa doimiy propiska qilish avvalgi yashash joyidagi IIO tomonidan tugʻilganlik haqida guvohnoma asosida berilgan joʻnab ketish varaqasi asosida amalga oshiriladi. Voyaga yetmaganlar qayd qilinmagan yoki doimiy propiska qilinmagan hollarda avvalgi yashash joyi boʻyicha TShIIB MvaFRBning ushbu faktni tasdiqlovchi maʼlumotnomasi asosida propiska qilinadi. 28. Oʻzbekiston Respublikasi hududidan tashqarida boʻlgan fuqaroga tegishli uy-joy maydoniga propiska qilish uchun uning Oʻzbekiston Respublikasi qonun hujjatlariga muvofiq notarial tartibda tasdiqlangan roziligi talab etiladi. Fuqaro “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiyaga (1993-yil 22-yanvar, Minsk) aʼzo-davlatlar hududida, shuningdek Oʻzbekiston Respublikasi bilan rasmiy hujjatlarni legallashtirish talabini bekor qiluvchi ikki tomonlama xalqaro shartnoma tuzilgan davlatlar hududida boʻlgan taqdirda, uning roziligi tegishli davlat qonunchiligiga muvofiq tasdiqlanishi mumkin. Fuqaro Xorijiy rasmiy hujjatlarni legallashtirish talabini bekor qiluvchi Konvensiyaga (Gaaga, 1961-yil 5-oktabr) aʼzo-davlat hududida boʻlganda, uning roziligi ushbu Konvensiya talablariga muvofiq apostil belgisi orqali tasdiqlanishi mumkin. 29. Taqdim etilgan hujjatlarda ishonchsiz va haqiqatga muvofiq boʻlmagan maʼlumotlar aniqlangan taqdirda, shuningdek Toshkent shahrida va Toshkent viloyatida doimiy propiskaga ega boʻlish uchun asos boʻlgan hujjatlar qalbakilashtirilgan taqdirda doimiy propiska IIO tomonidan bekor qilinadi, keyinchalik materiallar tergov organlariga yuboriladi. Bunda, propiskani bekor qilish sabablari va koʻrilayotgan choralar koʻrsatilgan tegishli xulosa qabul qilinadi va TShIIB MvaFRB rahbari tomonidan tasdiqlanadi. 30. Doimiy propiskani rasmiylashtirgan yoki bekor qilgan TShIIB MvaFRB haftasiga ikki marta joʻnab ketish va kelish toʻgʻrisidagi varaqlarni Toshkent shahar IIBB va Toshkent viloyati IIB Manzil maʼlumotlar byurolariga yuborib turishi shart. TShIIB MvaFRB tomonidan joʻnab ketish va kelish toʻgʻrisidagi varaqlar bilan bir vaqtda bir nusxada statistika hisobi taloni tayyorlanadi (fuqaro boshqa mintaqadan propiska qilinganda, shuningdek boshqa mintaqaga propiska qilinganda) hamda kamida oyda bir marta hududiy statistika organlariga yuboriladi. 31. “Umumiy harbiy majburiyat va harbiy xizmat toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisining Axborotnomasi, 2002-y., 12-son, 217-modda) 45-moddasiga koʻra harbiy xizmatga majburlar va chaqiriluvchilarning harbiy-hisob hujjatlarida ular harbiy roʻyxatga olinganligi yoki undan chiqarilganligi toʻgʻrisida mudofaa ishlari organlarining belgisi boʻlgan taqdirdagina ularni turar joylari boʻyicha qayd etish va roʻyxatdan chiqarish amalga oshiriladi. 32. Propiska qilish (propiskadan chiqarish) uchun asos boʻlgan hujjatlar nomenklatura boʻyicha yigʻma jildlariga tikiladi. Propiska qilish (propiskadan chiqarish) toʻgʻrisidagi arizalarga propiska qilish (propiskadan chiqarish) shtampi, sanasi va propiska qilishni (propiskadan chiqarishni) amalga oshirgan xodimning imzosi qoʻyiladi. Propiska qilish (propiskadan chiqarish) uchun asos boʻlgan hujjatlar TShIIB MvaFRBda besh yil davomida saqlanadi. 33. Toshkent shahrida va Toshkent viloyatida doimiy istiqomat qilgan va Oʻzbekiston Respublikasining boshqa mintaqalariga yoki xorijga chiqib ketgan fuqarolar, turli sabablarga koʻra ketgan joylari boʻyicha propiska qilinmagan hamda bir yil ichida Oʻzbekiston Respublikasi Ichki ishlar vazirligi tomonidan belgilangan shakldagi joʻnab ketish varagʻi bilan qaytib kelgan taqdirda, Toshkent shahrida va Toshkent viloyatida umumiy asoslarda doimiy propiska qilinadi. 34. Fuqarolarning Toshkent shahrida va Toshkent viloyatida doimiy propiska qilish toʻgʻrisidagi arizalari mazkur Yoʻriqnomaning 10-ilovasiga muvofiq shakldagi maxsus jurnalda qayd qilinadi hamda asos boʻlgan hujjatlar bilan alohida yigʻma jildlarga tikiladi. 35. Doimiy propiska qilish rad etilgan fuqarolarning arizalari TShIIB devonxonasida fuqarolarning shikoyat va arizalari yigʻma jildiga tikiladi. 351. Fuqaro roʻyxatdan chiqish uchun TShIIBB MvaFRBga quyidagi hujjatlarni taqdim etadi: Vazirlar Mahkamasining 2012-yil 16-fevraldagi 41-sonli qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi boʻyicha hisobga olish tartibi toʻgʻrisidagi nizomning 2-ilovasiga muvofiq shakl boʻyicha ariza; pasport yoki tugʻilganlik toʻgʻrisidagi guvohnoma; mudofaa ishlari boʻlimidan hisobdan chiqarilganligi haqida belgi boʻlgan hisob-harbiy hujjatlar; Vazirlar Mahkamasining 2012-yil 16-fevraldagi 41-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi boʻyicha hisobga olish tartibi toʻgʻrisidagi nizomning 3 — 5-ilovalariga muvofiq uy daftari yoki qayd etish kartochkasi va kvartiralar boʻyicha kartochka; roʻyxatdan chiqarganlik uchun Oʻzbekiston Respublikasi Vazirlar Mahkamasi tomonidan belgilangan miqdorda davlat boji toʻlanganligi toʻgʻrisidagi kvitansiya. 352. Ozodlikdan mahrum etishga hukm qilingan shaxslarni roʻyxatdan chiqarish mahkumning ishonchnomasi asosida yoki uy-joy binosidan foydalanish huquqini yoʻqotganlik haqidagi sud qaroriga muvofiq amalga oshiriladi. 353. Vafot etganlar oʻlim qayd etilganidan keyin roʻyxatdan chiqarilishi lozim. 354. Propiskadan oʻtish yoki roʻyxatdan chiqarilganlik sud qaroriga koʻra shuningdek, qonunda koʻzda tutilgan boshqa hollarda ham bekor qilinishi mumkin. 355. Roʻyxatdan chiqarilganda yoki roʻyxatdan oʻtganlik bekor qilinganda MvaFRB inspektori uch kun muddat ichida Toshkent shahar IIBB va Toshkent viloyati IIB manzil-maʼlumotlar byurosiga ketish varaqlarini Vazirlar Mahkamasining 2012-yil 16-fevraldagi 41-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi boʻyicha hisobga olish tartibi toʻgʻrisidagi nizomning 6-ilovasiga muvofiq yuboradi. 36. Mazkur Yoʻriqnoma talablari bajarilishi ustidan nazorat IIO tomonidan amalga oshiriladi. 37. Davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari rahbarlari doimiy propiska qilish boʻyicha IIOga yuboriladigan hujjatlarning haqiqiyligi va ishonchliligi uchun qonun hujjatlarida belgilangan tartibda javobgar boʻladi. 38. Turar joy boʻlmagan binolarga fuqarolarni doimiy propiska qilishni rasmiylashtirish taqiqlanadi. 381. Turar joy mulkdori oʻz oila aʼzolarini va boshqa shaxslarni propiskadan oʻtkazish huquqiga ega. 382. Bir nechta uyga yoki kvartiraga ega boʻlgan mulkdor ulardan faqat bittasigagina doimiy propiskadan oʻtishi mumkin. 383. Harbiy xizmatga majbur shaxslarni propiska qilish ular mudofaa ishlari boʻyicha boʻlimlarda harbiy hisobga qoʻyilganlaridan keyin amalga oshiriladi. 16 yoshdan 45 yoshgacha boʻlgan fuqarolar harbiy hisobga qoʻyilishlari kerak. 39. Toshkent shahrida va Toshkent viloyatida doimiy propiskaga ega boʻlmagan fuqarolarning yashashi uchun turar joy maydoni taqdim etadigan uy-joy mulkdorlari turar joy maydoni berilgan kundan boshlab besh kun mobaynida ushbu shaxslar toʻgʻrisida IIOni xabardor qilishi shart. 40. Mazkur Yoʻriqnoma talablarini buzgan IIO xodimlari qonun hujjatlarida belgilangan tartibda javobgar boʻladi. 401. Chegara zonasida joylashgan aholi punktlarida doimiy propiskaga ega boʻlish uchun ushbu zonaga kirishga yashash joyi boʻyicha ichki ishlar organlaridan chegara zonasiga kirishdan oldin belgilangan tartibda olingan ruxsatnoma ham taqdim etiladi. 402. Fuqaroni propiska qilish va propiskadan chiqarish belgilangan tartibda rasmiylashtirilgan ishonchnoma asosida ham amalga oshirilishi mumkin. 41. Doimiy propiska qilingan fuqarolar toʻgʻrisidagi maʼlumotlar har oy umumlashtiriladi va mazkur Yoʻriqnomaning 11, 12 va 13-ilovalariga muvofiq shaklda Oʻzbekiston Respublikasi Ichki ishlar vazirligi Xorijga chiqish-kelish va fuqarolikni rasmiylashtirish boshqarmasiga yuboriladi. 42. Mazkur Yoʻriqnoma Oʻzbekiston Respublikasi Milliy xavfsizlik xizmati, Bosh prokuraturasi va Tashqi ishlar vazirligi bilan kelishilgan. ________________________________________________(boshliqning rezolyutsiyasi, imzo va sana) _________________________________TShIIB MvaFRB boshligʻiga Doimiy propiska qilish toʻgʻrisidaARIZA Familiyasi _____________________________________Ismi ___________________________________ Otasining ismi____________________________________Tugʻilgan sanasi _________________________ Tugʻilgan joyi ______________________________________ Qayerdan keldi ___________________________________ (mintaqa nomi) Kelish maqsadi ____________________________________________________________________________ (oʻz uy-joyiga, qarindoshlarga, vasiy (homiy)ga, ishga, oʻqishga va boshqa sabablar) Quyidagi manzil boʻyicha propiskaga qoʻyishni soʻrayman: ______________________________tumani (shahar),________________________koʻchasi ___________ (kvartal) _______ uy ________korpus __________ kvartira.Turar joy _________________________________________________________________ tomonidan berildi. (oldi-sotdi shartnomasi, order, raqami, qachon va kim tomonidan berilgan, uy-joy mulkdori F.I.O. yoki uy-joy bergan tashkilot nomi) Bir vaqtning oʻzida men bilan quyidagi oila aʼzolarimni propiskaga qoʻyishni soʻrayman: Qarindoshlik darajasi F.I.O. Tugʻilgan yili va joyi Qayerdan keldi Ariza beruvchi yoki ishonchli shaxsning F.I.O. ____________________________________________________ Imzo _________________ 20__ yil “___” __________________